钦定古今图书集成/明伦汇编/交谊典/第054卷 > 《喜遇冀侍御崔司议二使序》前人
## 钦定古今图书集成/明伦汇编/交谊典/第054卷 > 《喜遇冀侍御崔司议二使序》前人

“余独坐一隅，孤愤五蠹，虽身在江海，而心驰魏阙。岁
时仲春，幽卧未起，忽闻二星入井，四牡临亭，邀使者
之车，乃故人之驾，隐机一笑，把臂入林，既闻朝廷之
乐，复此琴樽之事，山林幽寂，锺鼎旧游，语默谈咏，今
复一得。况北堂夜永，西轩月微，巴山有望别之嗟，洛
阳无寄载之客。江关离会，三千馀里，名位宠辱，一百
年中。欢娱如何，日月其迈。”不为目前之赏，以增别后
之思。《蟋蟀》笑人，夫子何叹？

事，对黄卷以终年；高论不疲，逢故人而永夜。薛大夫
其人也。下官昔承颜色，早蒙车骑之知；晚接恩光，不
异平津之旧。蔡邕《书史》，许以相资；张载文章，见称于
代。尔其华堂别业，秀木清泉。去朝廷而不遥，与江湖
而自远。名流不杂，即入芙蓉之池；君子有邻，还得芝
兰之室。“披翠微而列坐，左对青山；俯盘石而开襟，右
临澄水，斟渌酒，弄清弦。索皓月而按歌，追凉风而解
带。谈高趣逸，体静心闲，神眇眇而临云，思飘飘而寓
物。林轩寂寞，星汉纵横。思欲乘汗漫而群游，与真情
而合契。欢穷兴洽，乐往悲来，怅鸾鹤之不存，哀鷞鸠
之久。”“徘徊永叹，慷慨长怀，东方明而毕昴升，北阁
曙而天云净。”悲夫！向之所得，已失于无何；今之所游，
复羁于有物。《诗》言志也，可得闻乎？